AgustaWestland AW139
AgustaWestland AW139 on AgustaWestlandi (varem ka Agusta) Itaalias loodud üldotstarbeline kahemootoriline keskmise raskusklassi otsingu- ja päästekopter, mida ehitatakse ka Ameerika Ühendriikides ja pannakse koosteosadest kokku ka Venemaal. Esialgu arendas Agusta kopterit koostöös Belliga, tähistuseks oli Agusta-Bell AB139. Pärast Belli loobumist projektist ning Agusta ja Westlandi ühinemist 2000. aastal AgustaWestlandiks sai kopteri uueks tähiseks AW139.